**LIETUVOS RESPUBLIKOS VYRIAUSYBĖ**

**N U T A R I M A S**

**DĖL LIETUVOS RESPUBLIKOS VYRIAUSYBĖS 1993 M. GEGUŽĖS 28 D. NUTARIMO NR. 378 DALINIO PAKEITIMO**

1993 m. spalio 28 d. Nr. 809

Vilnius

Lietuvos Respublikos Vyriausybė nutaria:

Iš dalies pakeičiant Lietuvos Respublikos konsulinės rinkliavos tarifus, patvirtintus Lietuvos Respublikos Vyriausybės 1993 m. gegužės 28 d. nutarimu Nr. 378 „Dėl Lietuvos Respublikos konsulinės rinkliavos nuostatų ir jos tarifų patvirtinimo“ (Žin., 1993, Nr. [19-479](https://www.e-tar.lt/portal/lt/legalAct/TAR.A9B507E9592F), Nr. [28-649](https://www.e-tar.lt/portal/lt/legalAct/TAR.CA44F4B66180)):

1. Išdėstyti 2 punktą su pastabomis taip:

„2. Vizų išdavimas, pratęsimas ir emigracijos bei imigracijos dokumentų įforminimas:

2.1. vizų išdavimas:

2.1.1. Nepriklausomų Valstybių Sandraugos šalių, Gruzijos Respublikos, Azerbaidžano Respublikos ir Moldovos Respublikos piliečiams:

|  |  |
| --- | --- |
| paprastoji viza  | 5 JAV doleriai |
| specialioji viza  | 10 JAV dolerių |
| tranzitinė viza  | 3 JAV doleriai |
| kolektyvinė viza  | po 3 JAV dolerius už asmenį |

2.1.2. kitų valstybių piliečiams ir asmenims be pilietybės:

|  |  |
| --- | --- |
| paprastoji viza  | 20 JAV dolerių |
| specialioji viza  | 50 JAV dolerių |
| tranzitinė viza  | 5 JAV doleriai |
| kolektyvinė viza  | po 10 JAV dolerių už asmenį |

Pastaba. Išimtiniais atvejais, kai vizos išduodamos Lietuvos Respublikos pasienio kontrolės punktuose, konsulinė rinkliava didinama: Nepriklausomų Valstybių Sandraugos šalių, Gruzijos Respublikos, Azerbaidžano Respublikos ir Moldovos Respublikos piliečiams – 2 JAV doleriais, kitų valstybių piliečiams ir asmenims be pilietybės – 10 JAV dolerių.

Konsulinę rinkliavą Lietuvos Respublikos pasienio kontrolės punktuose priima atitinkamai konsulinių tarnybų darbuotojai, o jų nesant – Muitinės departamento prie Finansų ministerijos tarnybų pareigūnai pagal griežtos atskaitomybės kvitus.

Jeigu viza yra daugkartinė, konsulinė rinkliava už jos išdavimą didinama: Nepriklausomų Valstybių Sandraugos šalių, Gruzijos Respublikos, Azerbaidžano Respublikos ir Moldovos Respublikos piliečiams – 5 JAV doleriais, kitų valstybių piliečiams ir asmenims be pilietybės – 10 JAV dolerių;

2.2. vizų pratęsimas:

|  |  |
| --- | --- |
| Nepriklausomų Valstybių Sandraugos šalių, Gruzijos Respublikos, Azerbaidžano Respublikos ir Moldovos Respublikos piliečiams  | 3 JAV doleriai |
| kitų valstybių piliečiams ir asmenims be pilietybės  | 10 JAV dolerių |

2.3. pataisos vizoje:

|  |  |
| --- | --- |
| Nepriklausomų Valstybių Sandraugos šalių, Gruzijos Respublikos, Azerbaidžano Respublikos ir Moldovos Respublikos piliečiams  | 2 JAV doleriai |
| kitų valstybių piliečiams ir asmenims be pilietybės  | 5 JAV doleriai |
| 2.4. Lietuvos Respublikos piliečių, laikinai išvykusių iš Lietuvos, pasilikimo gyventi užsienyje dokumentų įforminimas pagal Lietuvos Respublikos emigracijos įstatymą  | 150 JAV dolerių |

2.5. prašymo imigruoti į Lietuvos Respubliką įforminimas:

|  |  |
| --- | --- |
| šeimų susijungimo atvejais  | 50 JAV dolerių |
| kitais atvejais  | 100 JAV dolerių |

Pastabos:

1. Užsieniečiams, turintiems diplomatinius pasus, vizos išduodamos nemokamai.

2. Užsienio valstybių piliečiams, vykstantiems į Lietuvos Respubliką dalyvauti valstybinių institucijų organizuotuose oficialiuose susitikimuose, labdaros bei organizuotos pagalbos Lietuvai tikslais arba su Raudonojo Kryžiaus misija, taip pat tarptautinių organizacijų atstovams vizos išduodamos ir pratęsiamos nemokamai.

3. Vaikams iki 16 metų vizos išduodamos ir pratęsiamos nemokamai.

4. Norinčių imigruoti asmenų iki 18 metų teisėtiems atstovams prašymai imigruoti įforminami nemokamai.

5. Prie vizų išdavimo ir pratęsimo tarifų pridedamos visos būtinos faktinės išlaidos, jeigu jų yra.

6. Vizos išduodamos skubiai ir nemokamai užsienio valstybių piliečiams šiais atvejais:

6.1. asmenims, vykstantiems lankyti sunkiai sergančio šeimos nario ar artimo giminaičio, – pateikus oficialiai patvirtintą dokumentą;

6.2. sunkiai sergantiems asmenims arba asmenims, kuriems reikalinga skubi medicinos pagalba, – pateikus dokumentus, išduotus atitinkamos organizacijos ir patvirtinančius būtinumą nurodytiems asmenims skubiai vykti į Lietuvos Respublikos teritoriją;

6.3. asmenims, lydintiems 6.1 ir 6.2 punktuose nurodytus asmenis, – pateikus dokumentą, patvirtinantį tokio lydėjimo būtinumą;

6.4. asmenims, vykstantiems į šeimos nario arba artimo giminaičio laidotuves, – pateikus patvirtintą telegramą.

7. Užsieniečiams, vykstantiems lankyti šeimos narių kapų, esančių Lietuvos Respublikos teritorijoje, pateikus oficialiai patvirtintą dokumentą, vizos išduodamos nemokamai.“

2. Išdėstyti 4.1 ir 4.2 punktus taip:

„4.1. pakartotinis dokumentų pareikalavimas:

|  |  |
| --- | --- |
| Nepriklausomų Valstybių Sandraugos šalių, Gruzijos Respublikos, Azerbaidžano Respublikos ir Moldovos Respublikos piliečiams  | 5 JAV doleriai už dokumentą |
| kitų valstybių piliečiams ir asmenims be pilietybės  | 15 JAV dolerių už dokumentą |

4.2. dokumentų legalizavimas:

|  |  |
| --- | --- |
| Lietuvos Respublikos piliečiams  | 2 litai už dokumentą |
| Nepriklausomų Valstybių Sandraugos šalių, Gruzijos Respublikos, Azerbaidžano Respublikos ir Moldovos Respublikos piliečiams  | 3 JAV doleriai už dokumentą |
| kitų valstybių piliečiams ir asmenims be pilietybės  | 10 JAV dolerių už dokumentą“. |

3. Išdėstyti 7.1 punktą taip:

„7.1. už skubias per 24 valandas suteiktas konsulines paslaugas:

|  |  |
| --- | --- |
| Nepriklausomų Valstybių Sandraugos šalių, Gruzijos Respublikos, Azerbaidžano Respublikos ir Moldovos Respublikos piliečiams  | 3 JAV doleriai papildomai |
| kitų valstybių piliečiams ir asmenims be pilietybės  | 10 JAV dolerių papildomai“. |

4. Šis nutarimas taikomas nuo 1993 m. lapkričio 1 dienos.

MINISTRAS PIRMININKAS ADOLFAS ŠLEŽEVIČIUS

UŽSIENIO REIKALŲ MINISTRAS POVILAS GYLYS